מבצע שבועות מיוחד, פיצה של אהבה במחיר זול במיוחד - NEWS#
לחגוג את שבועות בשמחה עם פיצה בעלות של 4 ש”ח
במועדון ‘הצריף’ בנצרת עילית הכינו נשות גיל הזהב פיצות מצויינות לרגל חג השבועות. פביאנה סייפר ורעות מור יוסף גאות בתוצאות.
צחי וייס, מנהל הגרעין התורני-ציוני ומומחה לכלכלה נבונה, אמר: ”זה היה שיעור באיך להשקיע בתבונה ולהגיע לתוצאות מצויינות”. פיצה לעשרה סועדים בארבעה ש”ח ליחיד. ולא אמרנו דבר על מקלות השום והזעתר.
נשות גיל הזהב במועדון ‘הצריף’ של הדיור הציבורי בנצרת עילית, הכינו פיצות בריאות, טעימות ומרשימות בעלות ובתקציב נמוך ביותר. פביאנה סייפר, אשר הקימה קבוצת בישול ביתית, שזכתה להצלחה רבה, לימדה את הנשים איך להכין פיצת בריאות איכותית במחיר זול, איך להכין מקלות שום, מקלות זעתר ובורקס פיצה לשולחן החג, במחיר שווה לכל כיס.
”הייתה סדנת שבועות מרגשת במיוחד, הכנו פיצות במחיר מאוד זול, עלות כל פיצה בסדנא הסתכמה בארבעה שקלים, אומרת פביאנה ומוסיפה: זה היה שיעור איך אפשר להפיק אוכל בריא וטעים במחיר זעום, הנשים שמחו מאוד על השיעור ואני בטוחה שיעשו זאת בביתן לחג”.
צחי וייס, מנהל הגרעין התורני-ציוני שיבח את פביאנה ורעות על הסדנא וכמומחה לכלכלה נבונה אמר: ”זה שיעור לחיים, איך להשקיע את הכסף בתבונה, להפיק ממנו את המרב ולהגיע לתוצאות”.
מכינות פיצה מרשימה בעלות של 4 ש”ח ליחידה.
צילומים: פביאנה סייפר
חג השבועותפיצה